Haaretz (hebraeg :הארץ, a dalvez ar vro) a zo unan eus teir chazetenn vroadel Israel. Krouet eo bet e Jerusalem e 1919. Perchennet eo gant ar familh Schocken. Etre 1939 ha 1990 e voe diazezet pennmennozhioù ar gazetenn gant Gershom Schocken. En e blas e teuas Hanoch Marmari ha Yoël Esteron. War o lerch e teuas David Landau ha Tami Litani e 2004. Hiziv an deiz ez eo Amos Schocken hag a zo perchenn anezhi. Trede kazetenn vroadel ar vro eo, goude Maariv ha Yediot Aharonot : brasoch eo levezon Haaretz evit an niver a skouerennoù gwerzhet. Ur gelaouenn eus an tu kleiz eo, klasel he stumm, damheñvel ouzh Le Monde pe choazh International Herald Tribune. E-barzh Haaretz e kaver ivez pennadoù hag a sav a-du gant ar fet ez afe kuit ar yuzevien diouzh an tiriadoù aloubet, ha re all hag a sav a-du gant ar Balestiniz. A-fet relijion ez eo ur gelaouenn kentoch a-enep, hag enni e vez lakaet ar chudennoù relijiel da gudennoù ar gevredigezh.